मन की गहरी पड़ताल करने लगी है राजस्थानी कहानी
गुरुवारको नागरी भंडार में जुटे देश-प्रदेश के ख्यातनाम साहित्यकारों-आलोचकों के बीच जहां राजस्थानी कथा जगत की बारीकियों पर बात हुई वहीं अकादमी पुरस्कार से सम्मानित मधु आचार्य आशावादी और चूरू के साहित्यकार दुलाराम सहारण को ‘प्रज्ञा सम्मान’ से भी नवाजा गया। मौका था प्रज्ञालय संस्थान की ओर से हुए आयोजन ‘साख अर सीख’ का।
लक्ष्मीनारायण रंगा, बी.एल.नवीन, मालचंद तिवाड़ी, विद्यासागर आचार्य, कमल रंगा की ओर से इन साहित्यकारों का सम्मान किए जाने से पहले ‘सीख’ के तौर पर दुलाराम सहारण ने अपनी नई राजस्थानी कहानी ‘भोळावण’ सुनाई। कथाकार-आलोचक मालचंद तिवाड़ी ने इस कहानी के जरिये आज की राजस्थानी कहानी का मूल्यांकन करते हुए कहा, नए तेवर के साथ सामने रही कहानियां मानव मन का गहरे तक पड़ताल कर रही है। मधु आचार्य के सृजनात्मक अवदान को भी सराहा।
वरिष्ठ साहित्यकार लक्ष्मीनारायण रंगा ने जहां साहित्यकारों के अवदान का जिक्र किया वहीं प्रतिभाओं के सम्मान को समाज का नैतिक दायित्व बताते हुए प्रज्ञालय संस्थान की भूमिका को भी सराहा। संयोजक कमल रंगा ने बीकानेर के साहित्यिक एवं सांस्कृतिक विरासत को आगे ले जाने में सम्मानित रचनाकारों की सकारात्मक भूमिका बताई। कार्यक्रम में आत्माराम भाटी, सुरेश हिन्दुस्तानी, शायर कासिम आदि ने भी संबोधित किया। डा.नीरज दैया, आनंद वि.आचार्य, जाकिर अदीब, मोनिका गौड़, शंकरसिंह राजपुरोहित, आर.के.सुतार, बुलाकी शर्मा, राजेन्द्र जोशी सहित अनेक साहित्यकार-संस्कृतिकर्मी समारोह में मौजूद रहे। संचालन हरीश बी.शर्मा ने किया।
नागरी भंडार में आयोजित कार्यक्रम में दुलीचंद सहारण को प्रज्ञा सम्मान देते कथाकार मालचंद तिवाड़ी, लक्ष्मीनारायण रंगा, विद्यासागर आचार्य।
hin_Deva hin_Deva hin_Deva hin_Deva hin_Deva